2 KLASĖS UŽDUOTYS

„Jėzus visada pasilieka su mumis“.

Kai žmonės išvažiuoja ar išeina, visada atsisveikina. O kai išsiskiria ilgesniam laikui, būna liūdna, kad negalės greit pasimatyti. Jėzus, žinodamas, kad turės mirti, Jis su savo draugais taip pat atsisveikino ir valgė Paskutinę vakarienę.

Prieš Šv. Velykas minėjome **Didįjį Ketvirtadienį – Paskutinės vakarienės dieną.** Jos metu Jėzus padarė stebuklą: Jis pasiliko su mumis duonoje ir vyne. **Tai yra Švenčiausiasis Sakramentas.**




**Jėzaus Paskutinė Vakarienė su mokiniais.**



**Jėzus stebuklingu būdu pasiliko Švenčiausiame Sakramente.**

O po vakarienės Jėzus mokiniams plovė kojas. Taip parodė pavyzdį, jog turėtume vienas kitam patarnauti ir padėti.



**Jėzus mokiniams plauna kojas.**

**Dabar užduotėlė Tau ☺**

**Nupiešk Švenčiausiąjį Sakramentą.**

**Piešinį nufotografuok telefonu ir man atsiųsk per dienyną mesingerio grupės žinutes arba el.paštu.**

**Užduotį atlik ir atsiųsk tą savaitės dieną, kai yra tikybos pamoka. Už atliktą užduotį būsi įvertinta(s) puikiai ☺, gerai 😐 , reikia labiau pasistengti ☹**

**Laiške parašyk savo vardą pavardę ir klasę.**

„Jėzus pasiaukojo už mane“.

Kai žmonės vienas kitą myli, jie vienas kitam padeda, skiria vienas kitam laiko. Pasiaukoti už kitą -`reiškia atiduoti savo jėgas, sveikatą ar net gyvybę.

Jėzus buvo neteisingai apkaltintas, nuteistas, kankintas ir nužudytas. Jį prikalė prie kryžiaus. **Jėzus kentėjo, mirė už mūsų ir viso pasaulio žmonių nuodėmes. Todėl sakome, kad Jėzus Kristus mus atpirko.** Jis vadinamas pasaulio **Gelbėtoju arba Atpirkėju.** Jėzus mirė ir buvo palaidotas, tačiau trečią dieną po mirties **prisikėlė.**

Prieš Šv.Velykas minėjome **Didįjį Penktadienį – Jėzaus kančios ir mirties dieną.**

****

**Jėzaus nukryžiavimas.**

**Dabar užduotėlė Tau ☺**

**Čia matai pabirusius žodelius. Surašyk juos visus iš eilės, ką darė Jėzus.**

prisikėlė, kentėjo, plovė kojas, mirė, Valgė vakarienę.

**Atliktą užduotį nufotografuok telefonu ir man atsiųsk į dienyną, messingerio žinute arba el.paštu Užduotį atlik ir atsiųsk tą savaitės dieną, kai yra tikybos pamoka. Užduotį, jeigu nori, gali atlikti ir kompiuteriu. Už atliktą užduotį būsi įvertintas puikiai ☺, gerai 😐 , reikia labiau pasistengti ☹**

**Laiške parašyk savo vardą pavardę ir klasę.**